SKRIFTLIG FORESPOERGSEL E-3336/98

af Irene Soltwedel-Schaefer (V) til Kommissionen

(10. november 1998)

Om: Udsaetningsforsoeg og "markedsfoering" af genmanipulerede planter

1. Retmaessigheden af de udsaetningsforsoeg med genmanipulerede planter, der gennemfoeres i Rauischolzhausen, Marburg-Biedenkopf-kredsen, Tyskland, betvivles af borgere i kommunen ud fra den seneste retspraksis i andre delstater (Oberverwaltungsgericht Berlin, OVG 2S 9.97). Hvilke muligheder har de paagaeldende borgere for at indbringe denne udsaetning for en domstol?

2. Retmaessigheden af den "markedsfoering" af genmanipulerede planter, der er gennemfoert af Giessen-universitetets institut for planter og planteavl i Rauischolzhausen, Marburg-Biedenkopf-kredsen, Tyskland, betvivles ligeledes af borgere i kommunen. Hvilke muligheder har de paagaeldende borgere for at indbringe denne markedsfoering for en domstol?

3. Var de hidtidige udsaetningsforsoeg i Rauischolzhausen forskriftsmaessigt godkendt? I bekraeftende fald paa hvilket retsgrundlag, og hvordan lyder dets indhold?

4. Er den nuvaerende "markedsfoering" af genmanipulerede planter forskriftsmaessigt godkendt? I bekraeftende fald paa hvilket retsgrundlag, og hvordan lyder dets indhold?

5. Hvilke farer rummer udsaetningsforsoegene og "markedsfoeringen" af genmanipulerede planter for mennesker og dyr?

6. Hvilke konsekvenser, aendringer og skader vil der opstaa i naerheden af genmanipuleret raps for

- planter

- grundvand

- luft

- jord?

Svar afgivet paa Kommissionens vegne af Ritt Bjerregaard

(7. januar 1999)

1.-4. Raadets direktiv 90/220/EOEF(1) om udsaetning i miljoeet af genetisk modificerede organismer (GMO'er) indeholder i del B bestemmelser om udsaetning af GMO'er i forsknings- og udviklingsoejemed. Del C regulerer markedsfoering af produkter, der bestaar af eller indeholder GMO'er.

Ifoelge de oplysninger, de tyske myndigheder har meddelt, omfatter de forsoeg, det aerede medlem omtaler, en genetisk modificeret herbicidresistent rapssort, som der blev givet markedsfoeringstilladelse til allerede i 1996(2). I direktivets artikel 13, stk. 5, hedder det, at naar der er givet godkendelse til et produkt, "maa det bruges uden yderligere anmeldelse i hele Faellesskabet, for saa vidt de specifikke brugsvilkaar og de deri anfoerte miljoeer og/eller geografiske omraader noeje respekteres".

Den domstolskendelse, det aerede medlem omtaler, vedroerer et udsaetningsforsoeg i medfoer af del B og ikke de ovenfor beskrevne forsoeg. Den administrative appelret i Berlin stadfaestede heri retsmaessigheden af tilladelsen til et nationalt udsaetningsforsoeg udstedt af de tyske myndigheder.

5. og 6. I henhold til direktivets artikel 4 skal medlemsstaterne sikre, "at der traeffes alle noedvendige foranstaltninger til at undgaa negative indvirkninger paa menneskers helbred og miljoeet, hvor disse skyldes udsaetning eller markedsfoering af GMO'er". Udsaetning af genetisk modificerede organismer, som udgoer eller som indgaar i produkter, tillades kun efter en tilbundsgaaende risikovurdering. I en saadan risikovurdering tages der hensyn til alle de spoergsmaal, det aerede medlem naevner under punkt 6, herunder eventuelle direkte eller indirekte virkninger som foelge af en udsaetning af GMO'er. Tilladelse til markedsfoering af GMO'er gives derfor kun, hvis der ikke er grund til at tro, at udsaetningen vil medfoere negative virkninger for sundhed og miljoe. Dette er i traad med forsigtighedsprincippet i EF-traktatens artikel 130.

(1) EFT L 117 af 8.5.1990.

(2) EFT L 37 af 15.2.1996.